Jaunimo reikalų tarybos

ataskaita už 2020 m.

Pirmininkė – Dovilė Adamonytė, pirmininko pavaduotoja – Austėja Suchockaitė. Tarybą sudaro 8 nariai (4 – deleguoti Savivaldybės tarybos, 4 – deleguoti Savivaldybės jaunimo organizacijų tarybos): Dovilė Adamonytė, Helmanas Lik, Kristina Šalčiūtė – Savivaldybės administracijos Švietimo, kultūros ir sporto skyriaus vyriausioji specialistė (vyr. kalbos tvarkytoja), Linas Smailys – Birštono sporto centro treneris, Gabrielė Kamarauskaitė – jaunimo atstovė, Austėja Suchockaitė – jaunimo atstovė, Jonas Ulinskas – jaunimo atstovas, Austėja Žėkaitė – jaunimo atstovė. 
Ataskaitiniais metais vyko 4 Tarybos posėdžiai. Posėdžiuose buvo svarstyti klausimai dėl aktyvesnio jaunimo įtraukimo į Savivaldybės renginius, savanorystę. Atsižvelgiant į šią problemą, ataskaitinių metų pradžioje buvo pasiūlyta ir pradėtas dėlioti susitikimų grafikas Gimnazijoje per klasės valandėlės, pristatyti JRT, BJK, AJE veiklas, išsiaiškinti daugiau jaunimo problemų, tačiau dėl pasaulinės pandemijos COVID-19 šių planų nepavyko įgyvendinti. Atsižvelgiant į šią situaciją, buvo koreguojamas Tarybos veiklos planas, ieškoma būdų, kaip jaunimui padėti šiuo sunkiu laikotarpiu.
Taip pat buvo svarstyta ir diskutuota dėl jaunimo verslumo skatinimo ir kūrimo Birštono savivaldybėje. Šiuo klausimu metų pabaigoje buvo aptartas Verslios Lietuvos steigiamo Spiečiaus Birštono kultūros centre klausimas. SJRT pozicija šiuo klausimu – ar nesikirstų su Birštono kultūros centro veiklomis, ar tai būtų reikalinga ir naudinga Birštono jaunimui? Nemažai dėmesio skirta Facebook paskyros „Birštono jaunimas“ vizijos ir planų aptarimui, tinklalaidžių partnerių paieškai. 
Posėdžių metu buvo pateiktas siūlymas teikti savo jaunimo nominantus arba įsteigti atskirą nominaciją ir jaunimą apdovanoti per Vasario 16-osios apdovanojimus Birštono savivaldybėje. Gaila, dėl jaunimo koordinatorių kaitos, ši mintis nebuvo išplėtota, tačiau tikimasi, kad ateityje šis pasiūlymas bus įgyvendintas.
Diskutuota ir aptarta Atviros jaunimo erdvės tęstinumo, koordinatoriaus finansavimo klausimai, esamos SJRT organizacijos, narių ir veiklos efektyvumo apžvalga, vertinimas ir pasiūlymai. Pastebėjus, kad Taryboje yra neaktyvių narių, ieškota būdų, kaip juos pakeisti ir dirbti efektyviau. Daug dėmesio buvo skirta galimai projektinei veiklai, aptartas JRD projektas „Dėl lytiškumo ugdymo priemonių savivaldybėse“, aiškintasi, kokios jaunimui skirtos lytiškumo ugdymo priemonės taikomos Savivaldybėje. Aptartas Marijampolės draugijos „Euroregionas Nemunas“ jaunimo verslumo švietimo ir skatinimo projektas, iniciatyvinės grupės „Paprikola“ pasiūlymas, Birštono filmų ir fotografijos festivalio galimybės. Atliktas Savivaldybių jaunimo reikalų tarybos vertinimas pagal JRD kriterijus, pateiktas lėšų poreikis jaunimo organizacijų ir su jaunimu dirbančių organizacijų veikloms ir renginiams 2021 m. Savivaldybės biudžete. 
Savivaldybės jaunimo reikalų taryba per ataskaitinius metus organizavo susitikimą su Savivaldybės Tarpinstitucinio bendradarbiavimo koordinatore Danute Kacevičiūte, kuri pristatė savo veiklą. Susitikimo metu buvo nutarta bendradarbiauti su Tarpinstitucinio bendradarbiavimo koordinatore susijusiose veiklose.

